《释累俘》
清代·李必恒

临高原，漠北墟其无人。但见风驰霆击，沙石的砾争飞奔。

歼渠魁，丧厥元。自馀跂行喙息百一存，寡妻弱子俘军门。

皇帝德大，盖载远迩。曰予不孥戮尔。多赐缯帛，美酒甘食，与之更始。

传告众人，赦女胁从贷女死，盍归来乎圣天子。

作者简介：清江苏高邮人，字北岳，一字百药。廪生。多病耳聋。宋荦为苏抚，见其诗，招入幕府，列为江左十五子之一，方欲以姓名荐达，已短命而死。有《三十六湖草堂集》。